DAAR is iets elementêrs aan spaghetti. Om dit gaar te maak hoef jy eenvoudig net ’n pot kookwater met ’n knippie sout te geur. Die keuse van sous of bestanddele wat oor die pasta geskep word, is die kok s’n. Een pakkie kan ’n gesin van vier voed vir aandete én môre se middagete.
Ek en ’n vriendin het onlangs aan die praat geraak oor die kos wat ons ouers ons as kinders gevoer het, en spaghetti was die deurlopende tema in ons albei se herinneringe...